**SLOVENŠČINA – učenje na daljavo - 7. a**

**Dragi učenci in učenke!**

Ponovno lepo pozdravljeni. Upam, da ste zdravi in se imate kljub izrednim razmeram dobro. Za nami je prvi teden pouka na daljavo pri slovenščini.

V 1. tednu (16.—20. 3.) ste rešili **UČNI LIST – utrjevanje samostalnika**.

V **delovnem zvezku 2** ste si prebrali snov **OZIRALNI ZAIMEK** ter **KAZALNI ZAIMEK**, rešili ste naloge, ki se navezujejo na oba zaimka. Bistvene podatke ste si zapisali v zvezek.

Prav tako ste prebrali knjigo za **domače branje: Prežihov Voranc: Solzice**. Tisti učenci, ki vas v petek, 13. 3. 2020, ni bilo pri pouku in knjige niste dobili, preverite, ali imate knjigo morda doma ali pa so črtice dostopne tudi na spletu (e-knjiga).

Kdor knjige še nima, mi naj piše na moj e-naslov:

tadejagermadnikj@gmail.com ali tadejasola@gmail.com

**Pred vami je že drugi teden pouka na daljavo.**

V 2. tednu (23.—27. 3.) boste rešili **UČNI LIST**, ki se navezuje na domače branje (glej prilogo).

V zvezek pa boste napisali spis, ki se navezuje na črtico Potolčeni kramoh. Izbirali boste med naslovoma: *Bil sem v stiski* ali *Pomagal sem prijatelju.*

Spis mi poslikajte in pošljite na moj mail.

Prosti čas preživite tudi z branjem knjig po lastni izbiri.

Bodite zdravi.

Lepo vas pozdravljam, učiteljica Tadeja Germadnik Modrej.